“รัฐ” อัดงบ 2.3 หมื่นลบ. เยียวยาชาวบ้าน “น้ำท่วม” ยืนยันดูแลทั่วถึง
“รองโฆษกฯ” แย้มรัฐบาลเตรียมงบประมาณเยียวยาผู้ประสบภัย ซึ่งจะใช้งบประมาณอย่างน้อย 2.3 หมื่นล้านบาท พร้อมยืนยันจะดูแลประชาชนอย่างทั่วถึงและครบถ้วน
“รองโฆษกฯ” แย้มรัฐบาลเตรียมงบประมาณเยียวยาผู้ประสบภัย ซึ่งจะใช้งบประมาณอย่างน้อย 2.3 หมื่นล้านบาท พร้อมยืนยันจะดูแลประชาชนอย่างทั่วถึงและครบถ้วน
11 ต.ค. 2565

นางสาวรัชดา​ ธนาดิเรก​ รองโฆษกประจำสำนักนายกรัฐมนตรี​ เปิดเผยว่า รัฐบาลเตรียมงบประมาณเยียวยาผู้ประสบภัย จะใช้งบประมาณเป็นอย่างน้อย 2.3 หมื่นล้านบาท​ โดยการเยียวยาในขั้นต้นจะดำเนินการไปตามระเบียบข้อกฎหมาย นายกรัฐมนตรียืนยัน ให้การดูแลปชช.อย่างทั่วถึงและครบถ้วนตามความเดือดร้อนที่เกิดขึ้น
โดยข้อสั่งการของ พลเอกประยุทธ์​ จันทร์โอชา​ นายกรัฐมนตรีและรัฐมนตรีว่าการกระทรวงกลาโหม ในที่ประชุมคณะรัฐมนตรีว่า ถึงสถานการณ์​น้ำท่วม​ ในหลายพื้นที่สถานการณ์น้ำท่วมดีขึ้น ก็ต้องมีการดูแลเรื่องฟื้นฟูเยียวยา ให้เร่งดำเนินการเมื่อน้ำลดหน่วยงานที่เกี่ยวข้องก็จะสามารถลงพื้นที่ไปสำรวจความเสียหายได้ โดยให้รีบดำเนินการเพื่อที่จะได้ทำเรื่องเบิกจ่าย ส่วนการสร้างรายได้กระทรวงเกษตรและสหกรณ์ก็จะดูแลอยู่แล้ว ทั้งการจัดปัจจัยที่เกี่ยวข้องกับการผลิต เพื่อที่จะดูแลเกษตรกรที่อยู่ในพื้นที่ รวมถึงการซ่อมแซมโครงสร้างพื้นฐาน ทั้งกรมทางหลวงชนบทโดยให้ทุกหน่วยงานเข้าไปดูแล
ส่วนเรื่องงบประมาณถือเป็นอีกประเด็นที่นายกรัฐมนตรีได้พูดถึง ว่าได้มีการเตรียมงบประมาณโดยในเบื้องต้นคาดการว่าการเป็นผู้เยียวยาจะใช้งบประมาณเป็นอย่างน้อย 2.3 หมื่นล้านบาท​ โดยการเยียวยา ในขั้นต้นจะดำเนินการไปตามระเบียบข้อกฎหมาย ส่วนอะไรที่จะเพิ่มเติมให้นายกรัฐมนตรีก็ยินดีที่จะดูแลให้เพื่อให้การดูแลประชาชนเป็นไปอย่างทั่วถึง และครบถ้วน สมตามความเดือดร้อนที่เกิดขึ้น